ঢাকা, ০৮ জানুয়ারী ২০১৭ইং (বাংলা-নিউজ টুয়েন্টিফোর ডটকম): আজ রবিবার ইসলামী ব্যাংক টাওয়ারে গণমাধ্যম প্রতিনিধিদের সঙ্গে আনুষ্ঠানিক মতবিনিময়কালে ইসলামী ব্যাংক বাংলাদেশ লিমিটেডের নবনির্বাচিত চেয়ারম্যান আরাস্তু খান বলেছেন, ‘ইসলামী ব্যাংক পরিচালনার ক্ষেত্রে ইসলামি ব্যাংকিংয়ের মৌলিক নীতিমালা ও ইসলামি শরিয়াহর সব বিধিবিধান কঠোরভাবে পরিপালন করা হবে। এ ক্ষেত্রে ইসলামী ব্যাংকের প্রতিষ্ঠানিক লক্ষ্য ও উদ্দেশ্য সর্বদা অটুট রাখা হবে।’ তিনি বলেন, ‘বিষয়টি গ্রাহক, শেয়ারহোল্ডার ও দেশবাসীকে আপনাদের মাধ্যমে পরিষ্কারভাবে অবগত করতে চাই।’